open-index/open-wikipedia-markdown huggingface dataset:
Iraonogambö

**Iraonogambö** no sambua desa ba Kecamatan Mandrehe, Kabupaten Nias Barat. Kodenia ba wamatörö Indonesia 12.25.05.2010. 

Iraonogambö andrö ba no sambua ba gotalua zi 20 banua si so bakha ba kecamatan Mandrehe. Fa'ebolonia 7,82 km (*kilo meter*) ma 10,08 % moroi ba wa'ebolo kecamatan Mandrehe. Banua andre ba no so ia ba hulu hili-hili simane sifagölötö mbanua ba zi sagörö Tanö Niha. Fefu nomo no tefa'oli fatahö-tahö ba so göi zi fasaule-saule. Ewali nomo si sandrohu banua ba no tobali lala göi ia ba wamakhai omo faoma omo ba banua bö'ö si so ba zi fasui.

Banua si faola ba mbanua Ndraonogambö, ya'ia da'ö Tetehösi ba Lasarabaene ba gatumbukha Fadorobahili ba gaekhula, Tuho'öwö tanö yöu ba Bawösalo'o tanö raya.
Molo'ö data Mandrehe Dalam Angka 2020, fa'ato niha ba Ndraogogambö so 1.449 niha. Ba gotalua da'ö so 680 ndra matua ba 769 ndra alawe.

## Sifao ba Wamunu Daŵa

Niha mbanua Ndraonogambö andrö ba no sambua ba gotalua zi tölu banua (dombua banua tanöbö'ö, ya'ia da'ö Hiligoe ba Tetehösi) zifao ba wahasara dödö ba ŵamunu Marasusi ma nifotöi Horö Daŵa. Marasusi andrö ba no faosatö zamatörö Balanda ba Danö Niha nifataro ba Mbanua Lahagu. Ŵaö-ŵaö wamunu Marasusi andrö ba tefatunö ia ba zinura tanöbö'ö.

## Niha Mbanua

Niha mbanua Ndraonogambö oi si fagölötö niha si mane ba mbanua bö'ö ba Mandrehe. Ya'ira andrö tola tewa'ö oi sifatalífusö manö. Oroma da'e ba mado niha mbanua. Arakhagö fefu Niha Ndraonogambö ha mado Gulö. Na so mado tanöbö'ö ba lö ato, mato dombua ma tölu ngambatö si mane mado Zai, Mado Hia, btn. Mado bö'ö andrö ba ha sifateŵu ira si mane ba mbanua Detehösi börö ŵamakhai sitengabö'ö ba zi samö-samösa niha.

## Umbu
Lölögolu

**Lölögolu** no sambua desa ba Kecamatan Mandrehe, Kabupaten Nias Barat. Kodenia ba wamatörö Indonesia 12.25.05.2002. 

## Umbu
Hiliwalo'o I

**Hiliwalo'o I** ya'ia da'ö no sambua desa ba Kecamatan Mandrehe, Kabupaten Nias Barat.Da'e Kodenia ba wamatörö Indonesia 12.25.05.2007. 

## Umbu
Lature (tuha samatörö ulidanö)

**Lature** no samösa moroi ba gotalua hadauga duha samatörö ulidanö molo'ö famaigi Ono Niha me föna. Molo'ö nidunö-dunö baero Lowalangi, tuha samatörö ulidanö, so göi Lature. Si lö'ö-lö'önia da'ö nitutunö ndra satua khö Kleinweg de Zwaan me möi ia ba Danö Niha. He Lowalangi ba he göi Lature no tumbu moroi ba mbua geu nifotöi tora'a. Eu tora'a samösa no tumbu moroi ba dödö Tuha Alölöanangi, si toröi ba mbanua si yaŵa.

Asese lafakhai khö Lature niha na mofökhö ira. Börö da'ö lafosumange Lature niha ba labe'e khönia mbuala ena'ö böi mofökhö ira.

Töra moroi ba da'ö so niha me föna si fahudu tödö wa niha ba gulidanö andre no okhöta Lature. Da'ö wa labe'e töi Lature göi Sobawi Sihönö ma zui Lature Sobawi Sato.

Ndrege wa'ahakhö dödö Lature ba tola ihalö noso sageu ma ha'uga nga'eu "mbawi" andrö ba ibe'e ö domenia. Börö da'ö si lötolalö'ö i'eregesi tödö niha ena'ö böi ya'ia nihalö Lature ba hiza i niha bö'ö. Na lö tola ihalö dödö Lature ba lua-luania ya'ia zi mate.

Si tobali tandra khöra wa arakhagö ihalö khönia "mbawi" Lature oroma khö niha löfö-löfö ba zi bongi. Börö da'ö ata'u niha me föna na la'ila möi löfö-löfö bakha ba nomora. Tandra khöra da'ö wa ba zi lö ara tö edöna mofökhö ba mate samösa niha yomo ba da'ö.

## Umbu
Mazingö Tanöse'ö

**Mazingö Tanöse'ö** no sambua desa ba Kecamatan Hiliduho, Kabupaten Nias. Kodenia ba wamatörö Indonesia 12.04.05.2034.

## Umbu
Kecamatan Hiliduho

**Kecamatan Hiliduho** no sambua kecamatan ba Kabupaten Nias, Provinsi Sumatra Utara. Kodenia ba wamatörö Indonesia 12.04.05. So khönia 16 desa.

## Desa

# Dima
# Fadorolauru
# Hiliduho
# Hiligodu Tanöse'ö
# Lasara Tanöse'ö
# Mazingö Tanöse'ö
# Ombölata Salo'o
# Ombölata Sisarahili
# Ononamölö I Botomuzöi
# Onowaembo Hiligara
# Onozitolidulu
# Silimabanua
# Sinarikhi
# Sisobahili I Tanöse'ö
# Sisobalauru
# Tuhegafoa II

## Umbu



## Khai-khai baero

* BPS Kabupaten Nias
Sawö

**Sawö** ya'ia da'ö no sambua desa ba Kecamatan Sawö, Kabupaten Nias Utara. Da'e kodenia ba wamatörö Indonesia 12.24.02.2008. 

## Umbu
Hili'usö

**Hili'usö** no töi mbanua ba Danö Niha:
* Hili'usö, Kecamatan Huruna, Kabupaten Nias Selatan
* Hili'usö, Kecamatan Lölöfitu Moi, Kabupaten Nias Barat
* Hili'usö, Kecamatan Umbunasi, Kabupaten Nias Selatan
Sifahandro

**Sifahandro** ya'ia da'ö no sambua desa ba ''Kecamatan'' Sawö, ''Kabupaten'' Nias Utara. Kodenia ba wamatörö Indonesia 12.24.02.2005.

## Umbu
Anaoma, Alasa

**Anaoma** no sambua desa ba ''Kecamatan'' Alasa, Kabupaten Nias Utara. Kodenia ba wamatörö Indonesia 12.24.07.2003. 

## Umbu
Kecamatan Alasa

**Kecamatan Alasa** ya'ia da'ö no sambua kecamatan ba Kabupaten Nias Utara, Provinsi Sumatra Utara. Kodenia ba wamatörö Indonesia 12.24.07. So khönia 9 desa.

## Desa

# Anaoma
# Banuasibohou I
# Banuasibohou II
# Bitaya
# Dahana Alasa
# Dahana Tugala'oyo
# Fulölö
# Hiligawöni
# Hilisebua Siŵalubanua
# Lahemböhö
# Lölö'ana'a
# Ombölata
# Ononamölö Alasa
# Ononamölö Tumula

## Umbu
Siwawö

**Siwawö** no sambua desa ba Kecamatan Tugala'oyo, Kabupaten Nias Utara. Kodenia ba wamatörö Indonesia 12.24.08.2002.

## Umbu
Hiligawolo

**Hiligawolo** ya'ia da'ö no sambua desa ba Kecamatan Lahewa, Kabupaten Nias Utara. Kodenia ba wamatörö Indonesia 12.24.10.2013. 

## Umbu
Hiliweto Gidö

**Hiliweto Gidö** no sambua desa ba Kecamatan Gidö, Kabupaten Nias. Kodenia ba wamatörö Indonesia 12.04.06.2019.

## Umbu
Si'öfa'ewali Selatan

**Si'öfa'ewali Selatan** ya'ia da'ö no sambua desa ba Kecamatan Bawölato, Kabupaten Nias. Kodenia ba wamatörö Indonesia 12.04.11.2020.

## Umbu
Kecamatan Gunungsitoli

**Kecamatan Gunungsitoli** no sambua moroi ba zi-6 kecamatan ba Kota Gunungsitoli, Provinsi Sumatra Utara. Kodenia ba wamatörö Indonesia 12.78.01. So khönia 3 kelurahan ba 29 desa.

## Kelurahan

# Ilir
# Pasar Gunungsitoli
# Saombö

## Desa

# Bawödesölö
# Boyo
# Dahadanö Gawugawu
# Dahana Tabaloho
# Fadorolasara
# Hilihao
# Hilimbaruzö
# Hilina'a
# Iraonogeba
# Lasarabahili
# Lölöwönu Niko'otanö
# Madolaoli
# Madula
# Miga
# Mo'awö
# Mudik
# Ombölata'ulu
# Onowaembo
# Onozitoli Olora
# Onozitoli Sifaoro'asi
# Saewe
# Sifalaete Tabaloho
# Sifalaete'ulu
# Sihare'ö II Tabaloho
# Simandraölö
# Sisarahiligamo
# Sisarahili Sisambualahe
# Sisobahili Tabaloho
# Tuhemberua'ulu

## Umbu
Bawödesolo

**Bawödesolo** no töi mbanua ba Danö Niha:
* Bawödesolo, Kecamatan Gunungsitoli, Kota Gunungsitoli
* Bawödesolo, Kecamatan Gunungsitoli Idanoi, Kota Gunungsitoli
Kecamatan Gunungsitoli Utara

**Kecamatan Gunungsitoli Utara** no sambua kecamatan ba Kota Gunungsitoli, Provinsi Sumatra Utara. Kodenia ba wamatörö Indonesia 12.78.03. So khönia 10 desa.

## Desa

# Afia
# Gawugawubo'usö
# Hambaŵa
# Hiligodu'ulu
# Hilimböwö'olora
# Lasarasowu
# Lölö'ana'a Lölömoyo
# Olora
# Telukbelukar
# Tetehösi'afia

## Umbu



## Khai-khai baero

* Badan Pusat Statistik Kota Gunungsitoli
Kecamatan Afulu

**Kecamatan Afulu** no sambua kecamatan ba Kabupaten Nias Utara, Provinsi Sumatra Utara. Kodenia ba wamatörö Indonesia 12.24.09. So khönia 9 desa.

## Desa

# Afulu, Afulu
# Faekhuna'a
# Harewakhe
# Lauru I
# Lauru Lahewa
# Laurufadoro
# Ombölata Afulu
# Sifaoro'asi
# Sisobahili

## Umbu
Sifaoro'asi, Afulu

**Sifaoro'asi** ya'ia da'ö no sambua desa ba Kecamatan Afulu, Kabupaten Nias Utara. Da'e Kodenia ba wamatörö Indonesia 12.24.09.2008. 

## Umbu
Sisobahili, Afulu

**Sisobahili** no sambua desa ba Kecamatan Afulu, Kabupaten Nias Utara. Kodenia ba wamatörö Indonesia 12.24.09.2006.

## Umbu
Kecamatan Alasa Talumuzöi

**Kecamatan Alasa Talumuzöi** no sambua kecamatan ba Kabupaten Nias Utara, Provinsi Sumatra Utara. Kodenia ba wamatörö Indonesia 12.24.09. So khönia 6 desa.

## Desa

# Banuasibohou III
# Harefanaese
# Hilimböwökare
# Hilina'a
# Laehuwa
# Mazingö

## Umbu
Anaoma

**Anaoma** no töi mbanua ba Danö Niha:
* Anaoma, Kecamatan Hilisalaŵa'ahe, Kabupaten Nias Selatan
* Anaoma, Kecamatan Alasa, Kabupaten Nias Utara
Sisobambowo, Lahömi

**Sisobambowo** no sambua desa ba Kecamatan Lahömi, Kabupaten Nias Barat. Kodenia ba wamatörö Indonesia 12.25.01.2010.

## Umbu
Sisobaoho

**Sisobaoho** no töi mbanua ba Danö Niha:
* Sisobaoho, Kecamatan Lahömi, Kabupaten Nias Barat
* Sisobaoho, Kecamatan Mandrehe Barat, Kabupaten Nias Barat
Gambara gefe si 1000 döfi 1992

**Gambara gefe si 1000 döfi 1992**, no sambua fangahatö ba niha bö'ö ba wangi'ila Tanö Niha. Na falukha ba niha moroi ba soi bö'ö, ba na ambö atö i'ila hezo wetaro Danö Niha, ba fatunö khönia Tanö Niha si so ba gefe si saribu, aefa no öfatunö da'ö, ba sanofu no mege, i fahökö ia tandra wa no sa'ae i'ila, Ono Niha, ono sebua böwö, ba sangila huku ba hada. Me döfi sara ngahönö a siŵa ngaotu a siŵa wulu a rua, moroi ba zangahaogö kefe (Peruri) la haogö gefe nga'örö si saribu, ba hiza gambara ba zi tambai gefe andrö, omo hada Danö Niha, ba gambara hombo batu. Gambara ba gefe andrö, sambua fa'omuso dödö ba Nono Niha, me dozi soi ba zi sagörö Indonesia, asala sangoguna'ö kefe rufia ba i'ila khala-khala Danö Niha ya'ia da'ö, Omo Hada faoma Hombo Batu.

## Sohombo ba gefe si 1000 döfi 1992
Me no ba ndröfi si no manöi fangi'ila dozi niha ba zi sagörö ulidanö, simanö göi niha si so ba Danö Niha. No oya gambara ma turia si no tesura ba gu'ö na möi niha ba wuka, same'e turia hewisa waö-waö gambara si so ba gefe andrö. Niha si so ba gambara andrö ya'ia da'ö so töi Tafoele Nehe. Ba da'ö i fatunö wa tokea ia me i'ila gambarania so ba gefe si saribu andrö ni haogö me döfi si 1992. Ba i fatunö wa lö i'ila wano so gambarania ba da'ö ba hiza omuso göi dödönia, me möi fangombakha ba soi bö'ö wetaro Danö Niha, si no aröu ba duduma hörö, ba gaekhula hulo Sumatra. Ba hiza i fatunö, wa lö aoha ba wamalua hombo batu, moguna ginötö sara ba wamalua ena'ö to'ölö.

## Kefe si 1000, lafangawuli ba Bank Indonesia
Kefe sino mozawili ba niha, simane kefe si saribu si so gambara Nomo Hada faoma Hombo Batu, moroi ba Danö Niha, nihaogö me döfi sara ngahönö a siŵa ngaotu a siŵa wulu a rua, te fagati zui ia molo'ö si no la aturai ba Bank Indonesia. Me ngaluo Rabu ba zi dua wulu a sara mbaŵa si siŵa dua ngahönö a fele önö (21 September 2016), ba Bank Indonesia i be'e gangombakhata wa kefe si saribu si so gambara Nomo Hada faoma Hombo Batu, la owuloi moroi ba niha si no mozawili, simane si no lafa'anö fangombakhania ba zura nomero : **Peraturan BI (PBI) Nomor 8/27/PBI/2006**. Ba hiza meluo da'ö, labe'e ginötö ofeta ngaluo si dua wulu a siŵa mbawa si felezara ba ndröfi si dua ngahönö a fele önö, la fazaewe wangombakha'ö ena'ö fefu niha sangokhögö kefe si saribu andrö, tola latukari ba Bank Indonesia, sahatö ba nahia si so ya'ira.

## Ondröita Digital
Simane si no sa'ae ta'ila ba ginötö si so ya'ita iada'a hewisa wa'atedou wangi'ila niha, fa'atedou ba ngawalö nibaya-baya, ba tanöbö'önia si lö ikhamö fangera-ngera niha gulidanö. Fefu niha sangandrö saohagölö ba wa'atedou ngawalö wangi'ila hewa'ae. Hiza ba gefe si saribu andrö tenga ha gambara hombo batu zi so, ba zitambainia so gambara nidanö sifaonö (*Danau*) ya'ia da'ö Danau Toba, ba no si baga sibai ba wamaigi, ba da'a möi fanörötö ba zi so föna wa no irai so ba gambara gefe, hulo ni'omasi'öda. Sinura da'a tola tobali ;
  

## Umbu
Sigöri lafau

**Sigöri lafau** sambua döi gara ni oguna'ö tobali hörö laeduru si no tehöngö ba zi sagörö soi ba Indonesia. Ba zi ha'uga fakhe si no numalö, arakhagö dozi banua ba Indonesia no akhari-khari dödö ba wangokhögö gara ni bali'ö hörö laeduru. Oya la'a-la'a, ba hiza ba Danö Niha sambua hulo sokhö hörö laeduru si sökhi sibai. Ebua mbölinia, me sökhi la'a-la'ania hewa'ae iada'a no okafu höngö-höngönia, ba so manö nasa zomasi mangirö'ö hörö laeduru da'ö. No oya mozawili sigöri lafau ba mbanua niha bö'ö misa, me inötö muhöngö ba mböröta na ato zowilö moroi ba Danö Niha. Molo'ö fangombakha ba zanöndra kara andrö, sigöri lafau tehalö moroi ba nungo nidanö Mida si so ba Kecamatan Alasa, Kabupaten Nias Utara. 
## Guna hörö laeduru
Turia hörö laeduru si no tehöngö ba zi sagörö Tanö Niha ba hegöi ba zi sagörö Indonesia me döfi si dua ngahönö a fele lima, fefu niha omasi mangokhögö hörö laeduru andrö, me möi fa'asökhi ba duru yamendrua na hörö laedurunia sambua hörö laeduru si tehöngö, no sambua fa'amoadu ba zamake ya'ia. Tebai ni timbagö na so bagotalua zamake laeduru andrö so khöra wa a farisayo wa so wa'abölö ba laeduru nifakera. Hiza tenga ni odödögö ia, me mozaewe misa duria, i'otarai mbanua si sambua ba mbanua tanöbö'ö. Ba si no la fareso ira sangodödögö ba wamaigi hadia sibai zi so ba gara ni bali'ö hörö laeduru andrö, ba la söndra wa tenga ha fa'abölö moroi ba zogömi-gömi simane sino la farisayoi niha misa, hiza no tola la fatunö sifao famareso sitola itema fangera-ngera niha, simane kara sotöi Moss Agate la'a-la'ania hulö Mömö, ba no la odödögö wa mareso wa so khönia misa *mineral* soguna ba mboto niha. Da'a moguna nasa ginötö ba zomasi mamareso hadia sibai zi so ba gara andrö.
## Umbu
Duria

Duria tola töi mbanua:

* Duria, Kecamatan Lölöfitumoi, Kabupaten Nias Barat

ba tola göi töi mbua geu:

* Duria (sinanö)

__DISAMBIG__
Tanö Niha ba UNESCO

**[[Tanö Niha]]** sambua hulo si no sökhi sibai ba na me föna no ambö la'ila niha hulo andre, ba hiza ba ginötö iada'a meno monönö wangi'ila, ba no sa'ae aboto ba dödö niha, wa tenga sa'ae halöŵö sabua ba wangombakha ba niha misa hadia zalua ba zi sambua nahia. UNESCO ya'ia da'ö fangadogo-dogo'ö moroi ba wehede **United Nations Educational, Scientific and Cultural Organization** sambua mbagia moroi ba gangorudua dozi soi ba zi sagörö ulidanö ma PBB so urusi ngawalö zifakhai ba wa'auri niha ba zisambua mbanua, ba hiza soi Indonesia, la faigi wa soi niha moroi ba Danö Niha, no tola möi ondröita ni rorogö sitebai taya, ba hiza ha wa abölö sökhi na tobali soi ni'ila niha ba zi sagörö ulidanö ba UNESCO.

Sitobali dane-dane wa terou dödö UNESCO andre ba wamili Tanö Niha sambua moroi ba zoya zilötolalö'ö la rorogö ia, me barö ginötö ba zi hauga fakhe andre, niha moroi ba Danö Niha, no larorogö ngawalö hada, lala wa'auri si no la aurifagö i'otarai mbörö danö tanö mege ofeta ma'ökhö. Si no tobali famatunöra, wa tefili mbanua Bawömataluo si tobali banua si lö olifu gangolifa hada. Ba me ngaluo si önö ba mbaŵa si fulu döfi si dua ngahönö a siŵa (6 Oktober 2009), no tesura döi Desa Bawömataluo, Kecamatan Fanayama  ba UNESCO hewa'ae nasa fetaronia lö sitatu (*tentatif*), ba no sambua fa'atedou ba gotalua hulo tanöbö'ö misa ba zi sagörö Indonesia. Ba da'a moguna wahasara dödö nono mbanua ba wo zago ngawalö lala wa'auri si no lafakhoi ba huku hada ira satua meföna. Manötöna dödö Nono Niha, ena'ö fefu wa'asökhi si so ba Danö Niha tobali fondrou'ö fondröni tödö ndra talifusö si oroi baero hulo Danö Niha.

## Umbu
Gereja Katolik ba Danö Niha

**Gereja Katolik** tohare ba Danö Niha ba mbaŵa si tölu ndröfi 1832, lima wulu fakhe fatua lö tohare misi Protestan me baŵa si siŵa 1865. Irugi Danö Niha börö ndraono Niha si no tobali niha Keriso ba hulo Penang, Malaysia. Samösa ba gotalua ndraono Niha andre nibe'e töi wanasa ni'amoni'ö Francisco ba fo'omonia Sophie, fao awö Jean-Pierre Vallon, samösa  moroi ba Perancis si föföna sibai möi wanuriaigö Turia Somuso Dödö ba Danö Niha. Ha tölu waŵa me no irugi Danö Niha mate Jean Vallon Juni 1832 ba Lasarabahili, Gunungsitoli, so zanguma'ö börö wökhö malaria ba so göi zanguma'ö börö me no labunu ia. Si lö'ö-lö'önia da'ö niŵa'ö Jean-Laurent Berard, si tohare ba Gunungsitoli ba wanohugö halöŵö Jean Vallon. Hiza ha tölu ngaluo me no irugi mate göi ia, ba molo'ö nituriaigö samösa niha Inggris si so ba Sumatera ba ginötö andrö, no labe'e önia langu. 

Iŵa'ö Tuhoni Telaumbanua bakha ba disertasi-nia *Cross and Adu* wa Francisco, Sophie ba Jean Vallon no *misionaris si föföna sibai ba Danö Niha* Hiza lö ta'ila hadia zalua khö ndra Francisco ba Sophie aefa wa'amate Jean Vallon. 

Ara furi hö awena tola zui tola möi walito Katolik ba Danö Niha, börö me so goi-goi me luo da'ö wa ha falito Protestan zi tola möi ba Danö Niha, börö me Tanö Niha so barö wamatörö Belanda solohi agama niha Keriso Protestan. Awena me no latibo'ö goi-goi andre, tohare zui misi Katolik me 1939 ba Danö Niha ni'ohe ndra falito Katolik moroi ba Belanda.

## Umbu
Taman Ya'ahowu

**Taman Ya'ahowu**, sambua naha si no lahaogö ira samatörö ma famareta tobali si so ba Gunungsitoli, Kabupaten Nias. Me itörö ndruru danö, si ŵalu koma fitu (8,7) *Magnitudo*, me luo dua wulu mbaŵa si tölu döfi si dua ngahönö a lima (20 Maret 2005), bözi felezara aefa fele lima (23.15) ba zibongi, oya zi tekiko, ato zimate, ba no fa'abu dödö zanörö Tanö Niha meluo da'ö. Moroi ba zalua andre, irege me no toföfö ia, ba no mozaŵa-zaŵa ma'ifu ba wo föfögö hewisa ba wo fangamöi fefu si no tekiko andrö. Fagohesa tanga fefu niha, ba lö ara si'ai ba no tola to föfö. Waha-waha nomo sitekiko, sambua fökhö ba wamareta meluo da'ö, hezo la fazaumba, ba hiza me möi *gubernur* ba Danö Niha, ba itema li samösa zohalöŵö ba wamareta fetaro samaondragö ira amada andrö ba wa'atoharera ba wamareso ndruru danö andrö, imane ta fazaumba ba ngai nasi (*pantai*) gamaudu fasa lagundri, ba fatema ba dödö namada gubernur meluo da'ö, ba dödönia ha hulö möi fanimbu ya'ia sitobali fangazökhi monönö wa'ebolo danö ba mbewe nasi ba Gunungsitoli.

Lö ara aefa wa'abu dödö da'ö ba mohalöŵö fefu niha, ba tohare göi wanolo moroi ba NGO ba wangahaogö Tanö Niha, ba hiza no mozökhi, fefu zasao no mege, ba lafadaya, ba no tola lafuli la fasindro khönia ngawalö gödo ma omo. Ba moroi ba naha zasao da'ö iada'a no sambua naha sibaga sibai ba Gunungsitoli, nibe'e töi Taman Ya'ahowu. Lö mu'odödögö sibai wamalua ya'ia ba hiza fagohesa danga ndra samatörö, no möi fa'asökhi ba mbanua ba Gunungsitoli, Kabupaten Nias. Taman Ya'ahowu, sambua naha solohe fangi'ila niha sato, he si so ba hulo Tanö Niha, ba simanö göi niha simöi ba da'ö soroi mbanua soi bö'ö moroi sa. Ba me döfi dua ngahönön a felewitu (2017) no la'oguna'ö ba zi'oföna sibai ba tehöngö ba zifasui, börö meluo da'ö lafalua *Fahulösa Ya'ahowu* (festival Ya'ahowu), ba wondröni tödö nono mbanua, ba no iada'a, no sambua naha ohitö dödö, na no örugi Danö Niha, ba nalö simöi'ö ba Taman Ya'ahowu, hulö zilö sangawuli ndra'ugö. Naha safökhö aröu ba duduma hörö, ba adöni dödö, me tola möi naha wakodasa sitobali fanörötödö, ba zi so miföna na anau ginötö.

## Umbu
Nadaoya

**Nadaoya** no dombua duria si no oi larongo niha dozi soi ba sangila fetaro hulo Danö Niha. Nadaoya hikaya si tehöngö, ya'ia nifotöi niha sebua. Me föna na laŵa'ö ira satua, fa'atohare Nadaoya na fetaro so zedöna i'a heŵa'ae ofeta iada'a tebai ni hörögö hadia sindruhu no so ni'ania niha ba mazui ha nidunö-dunö manö. Hiza turia si tehöngö andrö, mozawili ba zi sagörö Tanö Niha he wa'ae fabö'ö-bö'ö wanutunö dozi banua, ha ya'ia wa Nadaoya andre tenga turia sibohou ia. Na iraono ma ne ma'ökhö, lö sa'ae fakhamö larango me ambö göi so sa'ae duria tefahö Nadaoya. Na molo'ö si no teturiagö wa Nadaoya, ebua niha, ba alaŵa, na falukha ia ba niha, ba na lafaigi ia, idugu alaŵa sirugi hörö wamaigi.

Na möi niha ba mbolo mbenua ma ba gatua, ba oya gamonita si lötolalö'ö labe'e ba dödö simane tebai egebua li, böi so ba dödö wolau si lö 
sökhi, tebai kiö ba mbörö geu sebua, ba tanöbö'önia. Na tesawö gamonita andrö ba so manö dania zalua, simane ifaelungu ia **bela**, tola olifu niha lala wangawuli yomo. Motandra wa ba Danö Niha wa'ebolo nasa mbolo mbanua si so atua, ma si lö si teboka ni bali'ö bolo mbenua, faudu manö na oi tesöndra ngawalö sanalu'i fangera-ngera niha iada'a. Nadaoya molo'ö nirongo ba zatua föna, ya'ia mealu, ilau malu, ba larongo niha li nia, no ösira-zira, ilau fakaehuhu, tenga simane fakaehuhusa niha si to'ölö, ebua li nia, ba na terongo atö li nia andrö, na tola niha samondrongo böi la fa'ema, me no lafaduhusi tödö wa so ni'ania niha.

Me no so wa'aboto ba dödö ba niha, ba turia sanandrösa khö niha salaŵa sibai, sebua boto andrö sotöi Nadaoya, itugu ara ba itugu taya duriania, ha ya'i si tobali fangi'ila ba niha ba ginötö iada'a wa no irai so duria Nadaoya ba Danö Niha. Sauli itörö todö wa no sambua hikaya ia me föna ba Danö Niha, no tenga sa'ae ni bali'ö ia fabu'asa, ba hiza'i tobali sambua okhöta hikaya ma nidunö-dunö soroi ba Danö Niha.

## Inada Sirici
Molo'ö si no la'ila niha wa böröta niha ba Danö Niha ya'ia da'ö so nifotöi Hoho sowanua asese lawa'ö ia ono mbela. Ono Mbela andre, nga'ötö razo sangokhögö ba ngawalö ndraso ma benua si so ba zifasui ba danö fetaro so ira. Hiza inada Sirici, Ono Mbela asese lawa'ö niha sauri ba hogu geu (*manusia pohon*), safusi ösi, ba hiza inada Sirici i'ohe ba gulidanö ndraononia si daönö khönia, lalania we'aso ba danö i'olae **liana lagara**, sambua sinumbua sanana. Ba hiza me no omumu liana lagara andrö, ba lö fefu ofeta ira ba danö, so zi tosake ba hogu geu, da'ö ni tötöira bela ma ono mbela. Ba me no agatoru ösa nono ninada Sirici andrö, so ösa zamini'ö ya'ira ba dögi ba lö sa'ae latötöi ia Ono Mbela, hiza lakaoni khöra, **Nadaoya.** Si no la'ila niha, wa nadaoya andre, mboto niha sebua, aitö niha, ebua högö, ba hiza tebai mu osisi'ö hadia so nga'ötö ma lö'ö ba ha tandra ma lahe si so ba naha ni farisayoi ondröita meföna, simane siso ba tögi ndrawa.

## Umbu
Fa Niha Saitö

**Fa Niha Saitö** sambua mai-mai moroi ba Danö Niha, sarakhagö taya ba ginötö iada'a. Iraono si tumbu ba ndröfi siŵa wulu ofeta dua ngahönö iada'a lö sa'ae la'ila wamaisa simane da'a. No sökhi sibai me so ginötö nasa ba zanura ba **Wikipedia Nias** tola lasura hewisa ngawalö zalua meföna si lö fakhamö lasura ia, ba hiza tola möi fangi'ila ba ndraono mane ma'ökhö.

Faniha Saitö andre, mai-mai nilau ndraono ba mbanua ba Danö Niha, si oföna ba owulo ira ba lalau fa si, ba wotatugöi haniha zi so ba gendro. Si tefili sangagö gendro, ya'ia dania zangalui sifamai tanöbö'ö si no mamini'ö ya'ia misa. Sahou ofeta ba gendro, ya'ia zikala ba igatini wangago endro si no latatugöi wetaronia.

Faniha saitö tola latötöi göi ia fambini-mbini, irege omuso dödö ndraono sifao ba wamaisa andrö. Mai-mai da'a si no la'ila ba Danö Niha, sambua mai-mai same'e famaha'ö ba zifamai, ba wolo'ö dozi goi-goi si no la osara'ö, ba tenga ha da'ö, ya'ira si famai so khöra woharagoi angetula zato, ba to'ölö ba wanema'ö fa'amöna ba simanö göi wa'akala. Moguna tefatunö ba ndraono mane ma'ökhö ia, ha sitobali ondröita si lö auli itörö tödö dania ba zi so föna, si tobali fa'akayo zinura ba *Wikipedia Nias*, heŵa'ae lö nasa umbu si tobali zinura andre, ba numalö ginötö te tötöna wa monönö wa'omasi niha moroi ba Danö Niha ba wanura ba gu'ö ba möi famoadu soi Nono Niha.

Fanötöi mai-mai andre, ba gangolifa wehede moroi raya ba hegöi ba gaekhula ma zui atumbukha, tola manö fabö'ö, ba hiza lö mangeheta eluahania si no la'ila dozi niha soroi ba Danö Niha. Ba mbanua bö'ö misa so manö wamaisa sifagölö ha fanötöi zi fabö'ö. Ni tötöna ba zimöi fatome ba gu'ö Wikipedia na so gonönöta ba tefaudu sibai na lanönö, me möi fangatarö ba dalinga niha wa so duria si sökhi si no irai so ba Danö Niha, ba la odödögö ena'ö böi irege taya ia.
Michelin Guide (buku)

**The Michelin Guides** (ba Li Prancis *Guide Michelin*) no sambua mbuku sama'oli fefu hotel ma restoran fondrege fahöna (ehao restorannia, ami gö khönia ba moadu göi wama'oli ya'ia) molo'ö bosi wa'afahöna nifataro Michelin. Michelin no sambua *perusahaan* samazökhi gaolo-gaolo moto awö hondra (li Indonesia *ban*) moroi ba Prancis. Lafotöi ia *guide*, eluahania *fanuturu lala*, sanolo niha ba wanöndra heza so hotel awö nahia wamazökhi moto ba hondra na so zi tekiko. Buku andre tebörögö laraka töra otu fakhe si lalö. Töinia sindruhu *Red Guide*, ena'ö tefabö'öni ia moroi ba mbuku tanöbö'ö nifa'anö Michelin sotöi *Green Guides*, sambua buku same'e fanuturu lala si fakhai ba kota, *daerah* ba negara. Michael Guides no tobali fame'e bosi restoran fondrege tehöngö ba zi sagörö ulidanö. Ibe'e Michelin Guides tölu ndröfi ha khö restoran amilita fondrege fahöna. Restoran sanöndra ndröfi Michelin Guides tola latötöna wa itugu ato niha si möi manga khönia, eluahania tobali tandra wa monga'öla *bisnis-*ra. Ba khö niha sato, na möi ira ba sambua restoran si so ha'uga ndröfi Michelin Guide ba tola faduhu dödöra wa restoran andrö ehao sibai ia ba ö khönia fondrege ami ba moadu.

## Waö-waö
Me döfi si-1900 ha ambö 3.000 moto so ba Prancis. Ena'ö tola tedou wamawa moto, ba simanö göi wamawa gaolo-gaolonia, lafa'anö ya'ira sokhö pabrik gaolo-gaolo moto (Édouard ba André Michelin si fatalifusö) sambua buku si tola la'oguna'ö ya'ira sokhö moto faoma hondra ba wanöndra nahia heza tola la'a'azökhi moto ma hondrara. Labe'e töi mbuku andrö Michelin Guide. Labagi-bagi mbuku andre mato 35.000 ngawua khö niha sato lö böli (li Indonesia *gratis*). Bakha ba mbuku andrö lafa'oli gambara danö (*peta*), nahia heza tola lafalemba mesin moto, heza so hotel awö nahia wamawa wanikha moto si so ba zi sagörö Prancis. Öfa fakhe aefa da'ö, 1904, laraka wanuturu lala si fakhili ba Belgia ba simanö göi ba negara bö'ö ba Eropa.

Me aefa Wasuwöta Sebua I (li Indonesia *Perang Dunia I*) labulö'ö lala wama'anö ösi mbuku Michelin Guide. Iada'a oi lafaosa wama'oli restoran molo'ö kategori, lanönö göi hotel bö'ö (tenga ha hotel si so ba Paris) ba lö sa'ae labe'e bakha nifotöi *iklan*. Me itugu tehöngö Michelin Guide, labörögö wama'anö bosi wa'afahöna restoran. Oi lafatenge niha manga ba restoran ba ya'ira andre dania labe'e mbosi restoran andrö molo'ö hewisa nitöröra. Lö la'ombakha'ö khö zokhö restoran haniha ira ya'ira sanandraigö ö andre, ba lö göi la'ombakha'ö wa edöna labe'e mbosi restoran andrö dania. Moguna da'a ena'ö bosi wa'afahöna sambua restoran andrö sindruhu-ndruhu ba *obyektif*.

## Bosi wa'afahöna

I'otarai me ndröfi 1936 la'etu'ö hewisa wame'e bosi wa'afahöna sambua restoran ba labe'e tandra khönia faoma tandra ndröfi. Itugu oya ndröfi isöndra sambua restoran itugu alaŵa mbosinia ba gotalua fefu resotoran. 

* : "Restoran si sökhi sibai ba kategorinia" (li Prancis, *Une très bonne table dans sa catégorie*)
* : "Sökhi wondrino gö, lö maniasa we'amöi manga ba da'ö" (li Prancis, *Table excellente, mérite un détour*)
* : "Fondrege ehao ba ami, lö maniasa we'amöi ba da'ö." (li Prancis, *Une des meilleures tables, vaut le voyage*).
Fonahia sifindra-findra

**Fonahia sifindra-findra**, ba wehede sasese larongo niha ya'ia da'ö sikoli ma *pengembara*. Hiza no ibörötaigö ato zangalui hezo i'oroi mböröta niha ba Danö Niha, soguna ba wamahaö ba zekola. Manofu dödö niha, me na lafaigi ba zikhala, ba hulö ndra niha Cina, simanö ba wehede hulö li ndra niha Filipina, da'a zi oi manofu dödö niha, ba hiza naha wamahaö tedöni dödöra ba wamalua a wangoböbö ma ba wamareso (*melakukan penelitian*)sanandrösa ba wa'auri soi nono niha andrö. Ba ginötö meföna tatu manö wa tenga so'ahonoa dozi niha, me inötö tenga simane ma'ökhö. Me lönasa ato niha, ba no so ba halama niha, lawa'ö ia ba Danö Niha, fahalama. **[[Fahalama]]** andre, sambua ondröita zatua meföna si no alua ba götöra.

Molo'ö umbu duria andre, umbu li, wa meföna me inötö lö ato sibai nasa niha ba Danö Niha, ba asese alua wa'udusa ba gotalua mbanua, öri faoma öri, ba na möna atö, ba la kuasoi mbanua da'ö, irege niha si no kala ba wasuwöta andre mofanö ira, lasaŵa mbanua bö'ö. Fahalama, ha simbo galitö dandra wa so niha ba da'ö, me folau nahiara ba gotalua mbenua sebua, si lö niha. Lahaogö nomora, lafili naha salo'o, ba da'ö mo'urifö ira na so simane : bawi, manu, asu, ba fa'auri si fahulö (*bersaing*) ba ngawalö zi so ba zifasui ya'ira. Lö fa'afalukha ba niha sato, baero zanörö fetaro huno si so ya'ira. Utu undru ba zifasui, ulö, tongo, ba urifo so biso tanöbö'ö sifalukha bongi ma'ökhö. Soguna khöra, ya'ia si no i henagö tanö. Ösi danö la tandraigö ba wemanga, ba ngawalö bulu geu, bua geu, ba urifo si tola ni'a. Ba wolaura fahalama, no fa'auri si no latema moroi khö zatua meföna, me mowua danö lö fa'ambö ö, me lö nasa sitekiko ma si teboka gatua sebolo. Ba hiza ngafulu fakhe aefa da'ö amena, findra yomo ba mbanua niha, ba sito'ölö nia, sambua banua bakha ba da'ö, findra fefu, ba teboka zui mbanua sibohou. Idugu monönö niha, ba fagamö-gamö göi falukha wa'asökhi ba nono niha me ato zimöi ba Danö Niha moroi baero soi nono niha, ba wamatunö turia si sökhi, ba hiza no sambua fangazökhi ngawalö zo'amböta ba zi no numalö. Fatua lö fasuwöta Niha Belanda, Nifo ba Danö Niha ofeta lamane Indonesia no aefa ba wasuwöta (''Indonesia Merdeka), hatö fasambua tö Nono Niha zangiagö halama, me no so wamareta ba mbanua samokai hörö ba ngawalö wa'asökhi, simane: no so zekola, so rumasaki, so gosali, ba tanöbö'önia, simöi fangeheta niha ba wa'auri wa'afindra-findra nahia, irege tola ahono ba zisambua banua si no so famerata, so zalaŵa so aturai ono mbanua. Ofeta ma'ökhö he naso niha si fahalama si findra-findra nahia ero inötö, ba ha tö fasambua, no arakhagö taya ia.

## Inötö iada'a
Fonahia sifindra-findra, no tenga lala nifili dozi fongambatö ba Danö Niha. Da'ö sambua lala wa'auri si no irai so ba Danö Niha, ba sambua famahaö ba niha bö'ö misa wa Ono Niha no sambua soi ba gulidanö, sauri ba fetaro gofu heza so so ia, me so wangi'ila ma fa'ahatö ba danö, ba no larorogö gamakhaita ba danö si so ya'ira faoma amonita ni'ilara ba wa'auri ba zi sambua benua ba wahalamasa. Meluo da'ö, fowua danö no mame'e fa'auri ba niha, ba Ono Niha no la'ila hewisa wamalua hada'ia ba danö, ba zinanö ma sinumbua, ba gurifö, ba tanöbö'önia.
Ga'a-ndraono

Ga'a-ndraono sambua wöfö mboto bakha ba dora'a ma naha nono me inötö wanabina. Fa'atedou wa'ebua ga'a-ndraono moguna ba wamanöi wa'ebua mböröta niha. Ga'a ndraono moguna ba wamalali produk-produk metabolisme faoma ba wangehaogö gasi soguna ba wofangele gelea ndro gotalua nina ba ba böröta niha, baero nasa ba wo otomosi hormon. 

Human_placenta.jpg|Gambara ga'a-ndraono


## Angolifa
Fa'anau ga'a-ndraono niha sito'ölönia 22 cm, fa'abua 470 gram, ba fa'awe'e-we'e (gamaudu ba dalu ga'a-ndraono) 2,5 cm. So dombua wurugö ga'a-ndraono, ya'ia da'ö, tanö khö nina sitehaogö moroi ba desidua basalis ba tanö ba mböröta niha sitehaogö moroi ba korion frondosum.   

## Söfu
Ga'a-ndraono moguna sibai ba wo fasao fefu zoguna moroi ba mboto nina, simane famangele ndro solohe ngawalö zoguna ba wamanöi fa'ebua ndraono si so ba dabina. So hormon steroid fondrege zoguna si tehaogö ba ga'a-ndraono ya'ia estrogen dan progesteron. Ba ginötö wanabina ba tedou wa'oyania ba mboto nina sanabina.

## Sito'ölö ba Danö Niha
Na tumbu ndraono ba danö niha, ga'a ndraono la'enemai'ö lasasai ba lalölö ba nukha safusi ba lako'o ba nahia ba zinga nomo zitumbu ono. Lafarasiyaoi ba Danö Niha, ga'a-ndraono itaria so wa'akhari dödö khö ndraono situmbu, andrö dania wa lako'o ba nahia sahatö moroi ba ndraono situmbu. Na ba danö Jawa, ga'a-ndraono la be'e bakha ba mbowoa tanö, la be'e mbunga, ba lafahögö walölöŵa. 

## Faigi Göi Da'a

* Trofoblas
* Blastokista
* Villi

## Referensi

## Pranala luar

* (()) Struktur plasenta
* (()) Fungsi plasenta untuk janin 
* (()) Lima hal aneh yang dilakukan manusia dengan plasenta bayi
Milo

**Milo** no töi halöŵö nifalua niha ba Danö Niha meföna na möi ira wamaigi kabu, möi ba gowi ba tanöbö'önia. Laŵa'ö möi milo na möi ira ba kabu ba wangalui soguna. Na möi milo ndra'alawe ba i'ohe khönia wangöna simane bola-bola, si'öli, si'ogowi, awö sandrari (hakhi nohi soköli) ma zui ndrundrunga galitö, ena'ö lafaewua'ö ba naha gowi dania. Na möi milo ndramatua ba sito'ölönia la'ohe mbelewa sebua, endra'i ba bola-bola naha gahulua.

## Nifalua ba wemilo
Mohalöŵö ba kabu no ohitö dödö sindruhu ba we'amöi milo, ba hiza so göi ngawalö hadia ia bö'ö nifaluara si tobali föfö zoguna, simane na lara'u wofo ba lala we'amöi ba gowi, ma na la'ila so geu soköli ba zinga lala ba lahalö göi da'ö tobali eu galitö, btn. Na ahulu ira ba tobali da'ö nönö-nönö zoguna, heŵa'ae tuho halöŵö khöra ya'ia ba wangohalöŵögöigö gowi ma kabu tanöbö'ö khöra.
Mo'ingo

**Mo'ingo**, sambua wökhö si tola göna dozi niha, gofu heza so manö misa. Mo'ingo na ba li Indonesia, ya'ia da'ö *flu*. Na mo'ingo niha, ba i'ohe ba wa'aukhu (*demam*), ba so göi wa'anumalö ba geha, hewa'ae eha faoma ingo dombua wökhö si fabö'ö dungönia. Mo'ingo andre, tebai la ositengagö me fökhö da'a tola findra ba niha bö'ö simane na bahö, ba ma na lagogohe nikhu. Andrö moguna na niha si no mo'ingo, na tola böi bahö ba zahatö niha, irege lö göna ira ilo. Hada'ö lala ena'ö lö fatöfa wo'ingo, ena'ö aröu moroi ba niha si no göna ya'ia, la'asese'ö wanasai tanga, ba na so ginötö ba lafafareso'ö khö matiri sangila lala wökhö.
## Ni rasoi na mo'ingo
Mo'ingo no sambua wökhö si no irai göna ba niha, iraono, satua, ira alawe, ira matua, fefu no irai mo'ingo. Ba hiza ba wo'ingo andre, ba so wa alangu dödö zi göna ya'ia börö me so nirasoi ba mboto tanöbö'ö, simane : **mofa'aukhu, fazozo nikhu, mo'eha, agafökhö mbu'u-bu'u, mogikhi, afökhö dölö-tölö, afökhö högö, ba mula-mula dödö onali muta.** Fefu da'a oi sifao ba wo'ingo. Lala ba wolaŵa ya'ia, **molombase ba nomo, la u'u nidanö ba mbawa ba la tura'ö aefa da'ö, oya'ö mamadu idanö sanaukhu-naukhu, na mondri fake nidanö saukhu, fagule zaukhu ba doyo nikhu simane ''balsem'' btn, fake dandraya salaŵa, la'a gö si tola manimba fatöfasa fökhö, simane ''wortel'', baŵa, btn, ba tatu manö öbadu dalu-dalu ningo**.
## Faehuta ningo sito'ölö
No sa'ae tenga ni fatunö hewisa wökhö ni'a'asogö dungö Corona ba zi sagörö ulidanö, ngahönö niha si no morasoi fa'afökhö irugi mate, ba ato göi zi no döhö. Mo'ingo hulö arakhagö fagölö ira zalua ba niha si göna tungö corona. Zi lö'ö-lö'önia so tölu dandra sifagölötö alua ba niha si no mo'ingo börö dungö corona ya'ia da'ö: 
# mofa'aukhu, aukhu sibai. Na so zofa'aukhu na la su'a wa'aukhunia ita'lui zi 37,8 wa'alaŵania,böi taha, halö ginötö, ae'e khö doto öfafareso'ögö, me ha doto zabölö mangila hadia zalua.
# mo'eha sibohou ba ma eha si no numalö. Na ha eha sito'ölö, ö'ila sa'atö hadia waehutara, na eha andrö lö aetu, ba afökhö högö, tötö'amö, ba tola ikhamö fa sambua za wa'ara mo'eha, aliokö böi radö, ae fafareso'ögö, me no sambua khala-khala zi göna tungö corona da'ö.
# taya wangago hua fao taya raso hada'ia ba lela. Na ba mbalö lelamö lö raso-raso simane sito'ölö, no sambua waö-waö zi göna tungö corona. Hiza he namöi khö doto, ba lö dalu-dalu, ha bawangalösi fa'afökhö si so. Wolaŵa ya'ia la go'ö zi no la fa'ema ira famareta ena'ö asese manasai tanga, mamake balu-balu mbawa (*lumbawa*) ba mozago otalua.
Na bahö atö hewa'ae ara ginötö wa'abahönia, ba nalö hadöi sifao khönia dandra simanö da'ö yaŵa ba tenga fökhö corona da'ö.
## Umbu
Manutu Fakhe

**Manutu Fakhe** no sambua halöŵö si lö aetu lababaya niha ba nomo ba Danö Niha meföna ba wangehaogö ulitö tobali böra. Asese göi lalau wanutu fakhe tobali halöŵö falulusa, eluahania sambua halöŵö, heza faoma latolo nawöra niha si tefaböbö ba zi sambua ngafu.

Ba wanutu fakhe moguna:
# Ulitö sedöna latutu si no la okhoi'ö (lafotöi ia ulitö sasoso si no oköli). 
# Halu ni'oguna'ö ba wanutu; lafazökhi ia moroi ba geu sabe'e ba sadölö, lahaogö wanoto, la'owulo-wuloi'ö mbalö, la'aeruni dalu ena'ö aro danga zanutu.
# Lösu nihaogö moroi ba mboto geu sesolo, lakhao, irege tola labe'e bakha gulitö ba wanutu ya'ia; so göi lösu nifazökhi moroi ba gara.
#Niru nihaogö wanoso moroi ba guli lewuö; lafogama zingainia faoma ue nisila sino lafatahö ba no muhaogö woböbö. 

Ba wanutu fakhe, tola samösa zolau ya'ia, bahiza tola göi darua, datölu ma daöfa, faoma lafalali-lali wanutu, irege lö faendronga lahandrogö halura. Na no ohama gulitö ba laheta ia moroi ba lösu ba labe'e ba dete niru. Awena latafi'ö ia ena'ö toföfö mböra awö damböni sakhökhö, ba muhombo guliho;  na so limi (ulitö sifao ba mböra) ba laheta ia, laföfögö ia ba nahania.

Na so darua ma töra zanutu fakhe andre, asese göi lalau walailösa, nifagöndra-göndra hulö nifade'a-de'a, irege tola manindra-nindra gahe zamondrongo, me no baga sibai linia.

Fanutu fakhe no göi tobali famaedo wahasara dödö he bakha ba wongambatösa ba he göi bakha ba wobanuasa. Ba wanutu fakhe lafalua wafalulusa ira sanutu; faoma lataha dödöra, lö fahulö, ero ira labaloi ndrege irugi inötö gametahö khönia ba amena itutu. Lö itutu na lö ofeta wetahönia.

Ba ginötö iada'a no arakhagö taya wanutu fakhe ba Danö Niha. Hatö ya'ira si so ba halama, saröu ba naha wogili fakhe, zolau ya'ia na sa. Andrö so niha si lö mangila wa so nifotöi fanutu fakhe ba Danö Niha.
Maena

**Maena** no sambua ngawalö wanari si so ba Danö Niha. Asese mufalua ia na so wa'omuso dödö sebua simane falöŵa, owasa, ba tanöbö'önia. So nifalua ngasi zowatö, ngasi nuwu awö ngasi dome si so ba gowasa andrö.

## Lala wamalua maena
* Si'oföna ba lafa'oli ira ono maena, ira'alawe tanö föna ba iramatua tanö furi. Itaria göi  lafa'oli ndraonomatua tanö ba gambölö ba iraono'alawe tanö ba gabera. Sanutunö, nifotöi ere maena, i'agö tanö föna nono maena. 
* Fatua lö labörögö maena ba si'öföna ladöni höli. Niha si no bihasa ba gotalua nono maena zondröni höli andre, ba tola göi satua hada. Duma-dumania simane wondröni höli ba nöri Huruna: "Höli-höli wanguhugö solau maena...!", ba latehe dania ono maena lamane "He...!"
* I'ombakhaö sanutunö hadia ni'ogunaö ba wamazaumba ahe, simane: ni'o'öfa sagi, ni'otölu sagi, ni'odua sagi ma ni'osolau fagaragazi (sambua föna ba sambua furi) ba tanöbö'önia. 
* Ena'ö endronga wamazaumba ahe, idönia'ö maena sanutunö maena faoma fangerai sara... dua...tölu.. ba labörögö wamalega ya'ira ono maena. Ba la'anunöisi wanehe, awena i'tohugö wanötöi töi maena ere maena, ba lafagema-gema wanehe sato.
* Na no awai wolau maena ba lafuli lahöli simane ba wamörögö no mege.

## Ngawalö maena
* Maena wangowai tome
* Maena wangandrö wa'ebolo dödö dome salua
* Maena wanuno tome
* Maena wanuno umönö
* Maena fangowai zowatö
* Maena fanuno zowatö
* Maena famalega bola numönö
* btn.

## Lala wangera-era sifakhai ba wolau maena

Lalau maena ba wangoroma'ö fa'omuso ba fa'owua-wua dödö. Tenga ha fanari manö ia, bahiza göi tobali fangoroma'ö ngawalö wanari Nono Niha ba soi bö'ö si fasui. Mendruamanö me maena andre no tobali do Nono Niha, tobali famaha'ö ba famohouni lala wangera-ngera.

## Umbu
Sole baewali

## Sole baewali
**Sole baewali**,sambua gamaedola nifoboto ba liniha ya'ia da'ö "*Hulö zole baewali so telögu so tobali*", eluahania sanandrösa ba lala wa'auri niha baguli danö wa lö sangila motatugöi hewisa wa'aurinia ma fa'auri nawönia föna, baero zokhö yaita. Börö da'ö niha tebai so dödö wangosiwawöi awö, yamendrua na ha börö ni'ila hörö, duma-dumania; niha andre numana lö okhöta, babörö wa anumana balö sa'ae laharagoi ia niha, babörö mefefu hada'ia inötö zotatgui bagulidanö, bazisambua önötö teda'i-da'i niha andre sowa'afabö'ö, ibe'e badödönia ilau mangandrö bamohalöŵö tatu manö tesöndra gohitö dödönia. Simanögöi tesöndra ba'alua so niha ioroi wa'amokhöta inötö tefalali aekhu numana. börö da'ö, bawa'auri andre niha tenga sangai esuanö.
## Sole
Tambai ma matonga moroi ba bua mbanio, aefa zawu sobakha zabe'enia lafotöi **sole**, Sole oya lala wangoguna'ö ya'ia da'ö duma-duma lahaogö tobali sondro sosou wakhe bambowoa, tola göi labali'ö fondrino gö, labali'ö akho wofaga nagole, ba oya danö bö'ö zitola labali'ö moguna ba niha. Sole lö abua wanöndra bangai lala so, baewali so. na sole so ia baewali tatu manö lö tola mutatugöi hewisa wetahönia ero inötö, töi nia ewali sozanörö itendre, itörö urifö ihundragö sole khöda taisa numalö so telögu ba so terigaŵa.
## Ewali
Ero omo tatumanö so newali bali indonesia *halaman* faudu föna nomo sogöi da'ö fasui omo, asese latörö niha.

## Umbu
Nukha hada Nono Niha

**Nukha hada [[Ono Niha|Nono Niha]]** tefotöi Baru Sihandro Tanö sanau ta'io, ba so göi baru Öröba (Li Indonesia: *Rompi*) na ba ndra matua. Nuka hada ndramatua tefazökhi ia moroi ba guli Goholu, Ladari nisoso, bele-bele, Nukha, ba tanöbö'önia. Na ba ndra alawe Baru Sifadoro U'i nibira-bira ba so göi Lembenia.  Nuka hada ndra'alawe tefazökhi ia moroi ba guli Goholu, Ladari nisoso, Nukha, ba tanöbö'önia.
Nukha hada andre teoguna'ö ia na ba ginötö so halöŵö so'amakhaita ba hada, simane falöŵa, owasa, ba tanöbö'önia.

## La'a-la'a Nukha Hada Nono Niha
Tölu ngawalö la'a-la'a ni'oguna'ö ba nukha hada nono niha ya'ia da'ö a'usö, oyo, ba aitö. Eluaha La'a-la'a da'e ya'ia da'ö, simane si'so'tou da'e:

1) Sa'usö famaedo gana'a, eluaha'nia (*filosofinya*) fa'amokhö (*kemakmuran*), lakhömi, ba *[kesuksesan*]. La'a-la'a sa'usö da'e asese mufazökhi ia tobali tuho la'a (*warna dasar*), ba so göi nibe'e ba wohaogö duma-duma famaedo (ornamen) simane Ni'o'öfa sagi, Ni'ohulayo, Ni'obakola,  Ni'obowo Gafasi, Ni'obaluse, Ni'ogama, Ni'orai, Ni'ogöna, Ni'o I'o zasai, ba tanöbö'önia. 

2) Soyo famaedo ndro (do), eluaha'nia (*filosofinya*) fa'abölö, fa'abarani (*jiwa juang*) ba nono niha meföna, ba awö wa'abe'e ba wa a'talifusöta ma föfö ndro simane zi sambu-sambua mado, ba he göi zisambua soi Ono Niha. La'a-la'a sa'usö da'e asese mufazökhi ia tobali tuho la'a (*warna dasar*), ba so göi nibe'e ba wohaogö duma-duma famaedo (ornamen) simane Ni'o'öfa sagi, Ni'ohulayo, Ni'obakola,  Ni'obowo Gafasi, Ni'obaluse, Ni'ogama, Ni'orai, Ni'ogöna, Ni'o I'o zasai, ba tanöbö'önia.

3) Saitö famaedo danö/tanö satabö saitö solönga, eluaha'nia (*filosofinya*) fa'atabö danö nono niha (*melambangkan kesuburan*). fLa'a-la'a sa'usö da'e asese mufazökhi ia tobali tuho la'a (*warna dasar*), ba so göi nibe'e ba wohaogö duma-duma famaedo (ornamen) simane Ni'o'öfa sagi, Ni'ohulayo, Ni'obakola,  Ni'obowo Gafasi, Ni'obaluse, Ni'ogama, Ni'orai, Ni'ogöna, Ni'o I'o zasai, ba tanöbö'önia.

## Sangoguna'ö
Nukha hada da'e te'oguna'ö ia ba ginötö so wa'omuso dödö, simane ba wamalua falöŵa, ba gowasa, ba tanöbö'önia.
Sangoguna'ö ya'ia molo'ö famazökhi ya'ia, ba molo'ö mbosi fetaro bakha ba nono wobarahao ma ono wobanuasa, simane so nukha nifake/ni'okhögö nga'ötö Zalaŵa, nga'ötö Duhenöri ma Balugu, ba so göi nukha hada nifake Onomatua sihino döla ba Ono'alawe sibolowua.

## Umbu
Fatui

**Fatui** ba wehede Li Niha, ya'ia da'ö so dombua fehede, ya'ia da'ö *fa* faoma *tui*. Fa eluahania na ba Indonesia *bermain*, tui eluaha ba li Indonesia *selami*, na la fadoro ia, **fatui** ya'ia da'ö hewisa we'amöi barö nidanö ba hawa'ara tola lataha. Fatui andre, no tobali sambua famaisa ndraono si so ba Danö Niha. Lö tokea niha me la'ila wa Tanö Niha ni'omasi'ö, hulo fondrege zi sökhi, si no ifasui ia asi, ba iraono si so yaŵa ba hulo andre, no soo wa'omasi khöra wamaisa ba nidanö, ba nasi, ya'ia da'ö fatui.

Famaisa da'a tenga göi samena, no ondröita meföna, ba ginötö iada'a no togese ma'ifu lala wamalua ya'ia me no oi tedou wakake ni'oguna'ö niha ba watuisa.

## Si fatui
Ba Danö Niha, fatui andre, tenga ha asala lafazaumba ira sitou ba molangi, sito'ölönia sifamai fatui, iraono matua si no abiha boto, eluahania no numalö ba wa'atua (*pria dewasa*). Na no so ira mato darua ofeta daöfa ba hiza so lala wamalua fatuisa andrö, laböbö ladari (*kemulau*) gara ba lafotali ba wa'abakha mato dua mete, ba la'oguna'ö mato 5 x 5 mete wa'ebolo nahiara watuisa, da'ö sifao ba hasara dödöra ya'ira sifamai.

## Famalua Fatuisa
Na no lahenagö ladari, kara ba no lafili nahia nahara watuisa, ba iada'a hasara dödöra wotatugöi goi-goi nifaluara. Si'oföna sibai hadauga ira zifao ba wamaisa fatui andre, ha samuza wanaoka ya'ira sitou ba haniha zalio wanöndra *ladari si no laböbö ba gara*, da'ö zimöna. Da'a tefuta tölu kali, ba haniha zi lö manöndra ladari andrö ba da'ö zikala. Na la fatandri mai-mai fatui andre, sitobali dane-dane wangalui haniha zimöna ya'ia da'ö, ya'ira salio manöndra kara. 

## Hare nisöndra ba watuisa
Si'oföna sibai ba wamaisa da'a, ya'ia da'ö fefu zifao ba wamaisa, so wahasara dödö zi no la'etu'ö. Moroi ba da'a no me'e hare ba niha, ba woharagaoi angetula zato. Baero da'ö, sifao ba wamaisa da'a tedou wa'asökhi mbotora, me aböböi ira, ba fatahasa wohanu-hanu barö nidanö tola möi wanga'azökhi mbo sifakhai ba wohanu-hanu. 

Ba Danö Niha, fatui no to'ölö lafalua iraono ba wanaha badu, haniha bagotaluara zanau badu, ba hiza no möi fangila ba niha, kasane sanau badu. Baero wanaha badu sa ra, hiza no möi fanolo na so hada-hada'ia ba nidanö, na so molö, ma hadia, lö aombö dödöda, lö fa'ate'ala me no onekhe ira ba wolangi, tenga ha molangi sito'ölö no sonekhe fatui. Molo'ö si no la'ila ba mbanua bö'ö misa wa fatui andrö so hare ni söndra do zi solau ya'ia, ba wa'afabö'ö nifalua ba Danö Niha, ya'ia da'ö fetaro wangoguna'ö fanolo wohanu-hanu, na ba Danö Niha, lö mangoguna'ö hada'ia, lö tolo-tolo tanöbö'ö simane ni'oguna'ö ba mbanua tanöbö'ö, lö sokaokö simane da'ö me fa'ambö mbadu wökhö ba niha. Hare si no lasöndra ya'ia da'ö, monönö wa'abölö ba niha (*menambah kekuatan*), baero da'ö, monönö wa'asökhi hanu-hanu (*latihan pernapasan*), ifawuwu wa'abölö ndro (*menurunkan tekanan darah*), me no oya wa'atogeha mboto ba no tobali möi-möi mbotonia, fasösö mboto, baero da'ö la'ila hewisa wa'asökhi si so barö nidanö, ba tola la'ila ngawalö nösi nidanö. 

## Umbu
Faba'a

**Faba'a**, sambua mai-mai si no ara so ba Danö Niha, si no arakhagö taya, me ambö zamalua mai-mai da'a, meno tedou wangi'ila ngawalö hada'ia. Moroi ba wanötöi mai-mai da'a ya'ia da'ö so dombua ngawua wehede. *Fa* eluahania ba li Indonesia *bermain*, *ba* eluahania ba li Indonesia *hadang, hambat* ma zui *hempang*. Irege moroi ba wo fo'eluaha ngawua wehede andrö no tola laŵa'ö ia *fataha-taha*, na ba mbanua tanöbö'ö misa töinia **Galah Asin**, **Gobak Sodor** ma zui **Margalah**.

## Si famai
Faba'a andrö, tenga famaisa si ha samösa-samösa, hiza ya'ira dombua nahia, sisambua datölu niha,  ba sisambua datölu niha. Da'a tola ira alawe ma ira matua. 

## Fakake ni'oguna'ö
Ba wamaisa da'a ba lafake danölafa fa'ebolo lima mete wa lima meta labe'e dandra, lakhoi si tebai italui **sanaro** ma *penjaga* ba **sanu'a'ö** ma *penerobos*, lakhoi tölu wenaeta, föna, ba gotalua, ba furi.

## lala wamalua
Faba'a andre ba so tölu angolifa, andrö wa fatua lö labörö wamalua mai-mai da'a ba si'oföna sibai lalau fa si, ba wangalui haniha bagotaluara zi tobali sanaro ba sanu'a'ö, ba da'ö tefaudugö he zo wetarora. Na sanu'a'ö atö ia, ba i'iagö baero nikhoira, ba na sanaro ba la'agö ba zitölu wenaeta nikhaora nomege. Na no so ira ba wetaro sambua zamösana ira, ba sanu'ö möi ia ena'ö ya'ira zosindro ba nahia wanaro, ba na tola atö la tu'a'ö ba da'ö nitatugöi si möna, hiza tebai lababaya, ma tebai göna ia ba niha.

## Fotatugöi si möna
Faba'a andre, na ba ginötö wamaisa lö manö si fababaya ia ba niha sanaro ba mazui sanu'a'ö, ba labe'e khönia ni söndra fa'oya önö ( *nilai enam* ), ba fefu da'a hewisa zi no la'osara'ö ya'ira si famai.

## Guna Faba'a
Faba'a, sambua wamaisa zame'e fa'asökhi ba zi famai, simane; ya'ira fefu, hasara dödö ba wamalua fetahö hadia wetaronia, da'a möi fa'asökhi ba niha sito'ölö fakhögusa, baero da'ö me fagohi ba fataha, no möi ba wangahaogö boto. 

## Umbu
Fangowai Ya'ahowu

**Fangowai**, sambua lala wasumangeta ba Danö Niha. Na so niha ba lö ibe'e wangowai ba niha bö'ö, ba no möi ba nifatou niha ia, ba tola manö numalö ba wotandrai niha da'ö lamane asiliyaŵa. Na ha ndrege da'ö lö manö fatimba, sabölö lö ami wamandrongo ya'ia da'ö, niha silö mame'e fangowai, la tandrai niha sambö mangila huku. Ba Danö Niha, fefu niha no oi la'ila hewisa wangowai.

## Lala wangowai
Mangowai, na falukha ba lala, ba lamane: Ya'ahowu, ba faoma si falali ba wame'e fasumangeta fangowai. Aefa da'ö na latörö föna nomo niha, na so zodao-dao ba tarali ma ba zandrela, ma ba nemali, he lö la'ira haniha ira, ha sambalö wa labe'e wangowai. Yamendrua sa'ae na so gangowuloa simane fangowalu, fa'owulo ba gotalua wabanuasa, ba gosali, fangowai sambau lala halöŵö si lötolalö'ö ha ba nifalua, fangowai so salahini tome ma zui sowatö. Fangowai no terorogö ofeta ma'ökhö lö sitebulö, no labe'e ba mbörö dödöra ya'ira dozi Ono Niha, tenga ha si so ba Danö Niha, ya'ira si so ba danö wangarato no göi larorogö wangowai andrö.

## Eluaha Ya'ahowu
Eluaha si so ba wehede **Ya'ahowu** ya'ia da'ö fatalifusöta, fa'atulö, fa'a'ozu, lö fa'udusa, ba tanöbö'önia. Da'a tenga ha iada'a, no ngahönö fakhe ba zi lalö no tefalua ba Danö Niha, si tobali lala wa'auri niha ba wa'ahatö ba gotalua mbanua, sifaoma fabe'e ba li, si fahulö ba wangowai, ba wame'e fasumangeta. 
Baero da'ö, fehede Ya'ahowu andre, ba tenga ha sakali fofanö ia, hiza no numalö ba mangawuli, eluahania na so niha sangowai, imane Ya'ahowu, ba niha ni'owai andrö, itema imane Ya'ahowu. Da'a motandra wa same'e fangowai no sifaoma same'e howu-howu ba gotalua wa'auri niha.

## Fangowai ba ginötö COVID 19
Ba ndröfi si dua ngahönö a dua wulu (2020) ofeta iada'a, no togese ma'ifu lala wa'afahatö niha ba zi sagörö ulidanö, tebai ahatö me tola fatöfa wökhö andrö ba gotalua niha. Andrö wa fefu niha mamake balu-balu mbawa (lumbawa) ma *masker* ena'ö sifao mozagö böi göna khöra dungö andrö. Da'a no mamulö'ö fangowai niha gulidanö. Simane ba Danö Niha ma Ono Niha si so ba soi hezo so misa, fangowai nifaluara ya'ia da'ö fangowai si lö fara'u tanga (*berjabat tangan*), no möi fandröndröusa, ba he lö fara'u tanga, ba niha no ahatö simane sito'ölö me so lala tanöbö'ö ba wangowai simanö göi ba wara'usa tanga. La faondra mbu'u dezu, labe'e danga ba dötö'a, tandra wasumangeta salaŵa ba ni'owainia.

## Umbu